
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 875 

25 Νοεμβρίου 1994 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός κριτηρίων και στοιχείων για την αξιολό¬ 
γηση επιχειρηματικών σχεδίων, βαθμολόγηση και 

τρόπος εφαρμογής των κριτηρίων . 1 

Τεχνικοοικονομικά στοιχεία που συνοδεύουν την αίτηση 
υπαγωγής του επιχειρηματικού σχεδίου στις διατάξεις 

του άρθρου 23α του Ν. 1892/90, όπως ισχύει. 2 

Κατηγορίες επιχορηγουμένων δαπανών κατά την υλο¬ 
ποίηση του επιχειρηματικού σχεδίου . 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 3391 (1) 

Καθορισμός κριτηρίων και στοιχείων για την αξιολόγηση 

επιχειρηματικών σχεδίων, βαθμολόγηση και τρόπος 

εφαρμογής των κριτηρίων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1892/90 (ΦΕΚ Α’ 101) «Για τον 
εκσυγχρονισμό και την ανάπτυξη και άλλες διατάξεις» 
όπως συμπληρώθηκε και τροποποιήθηκε με τον Ν. 
2234/94 (ΦΕΚ Α' 142), και ειδικότερα του άρθρου 23α 
παράγραφος 3 και των άρθρων 23α παρ. 9 και 7 παρ. 3. 

2. Τις διατάξεις του Ν. 1558/85 (ΦΕΚ Α’ 137) «Κυβέρ¬ 
νηση και Κυβερνητικά όργανα» όπως τροποποιήθηκε με 
τον Ν. 2081/92 (ΦΕΚ Α' 154). 

3. Τις διατάξεις της ΥΠ 79/8.5.1994 (ΦΕΚ Β’ 364) «Κα¬ 
θορισμός αρμοδιοτήτων του Αναπληρωτή Υπουργού Εθνι¬ 
κής Οικονομίας». 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 

Κριτήρια υπαγωγής των επιχειρηματικών σχεδίων στις 
διατάξεις του αναπτυξιακού Νόμου. 

Τα επιχειρηματικά σχέδια υπάγονται στις διατάξεις του 
23α του Ν. 1892/90 όπως ισχύει σύμφωνα με τα κριτήρια 


του άρθρου 7 του Ν. 1892/90 εφαρμοζόμενα αναλόγως, 
καθώς και με τα ακόλουθα: 

1. Ο δυναμισμός της επιχείρησης στην παρούσα κατά¬ 
στασή της. 

2. Ο ολοκληρωμένος χαρακτήρας του επιχειρηματικού 
σχεδίου: 

Το επιχειρηματικό σχέδιο πρέπει να προωθεί τον εκ¬ 
συγχρονισμό της επιχείρησης ως προς όλα τα βασικά τμή¬ 
ματά της, δηλ. την παραγωγή, την οργάνωση, τις πωλήσεις 
και το ανθρώπινο δυναμικό. 

3. Η αλληλουχία των προβλεπομένων ενεργειών: 

Το επιχειρηματικό σχέδιο πρέπει να είναι συνεκτικό ού¬ 
τως ώστε να υλοποιείται μέσω της αλληλουχίας των ενερ¬ 
γειών που προβλέπει με τον καλύτερο δυνατό τρόπο. 

4. Το ύψος και η εφικτότητα της υλιποίησης ποσοτικών 
δεσμευτικών στόχων: 

Το επιχειρηματικό σχέδιο πρέπει να προβλέπει εφι¬ 
κτούς και κατά το δυνατόν υψηλούς δεσμευτικούς ετή¬ 
σιους στόχους ως προς τις πωλήσεις των προϊόντων του 
τομέα της επιχείρησης στον οποίο αφορά το επιχειρημα¬ 
τικό σχέδιο, τα κέρδη επί των πωλήσεων αυτών, τις εξαγω¬ 
γές της επιχείρησης για τα ανωτέρω προϊόντα, την αποδο- 
τικότητα ιδίων και συνολικών κεφαλαίων και την αύξηση 
των θέσεων απασχόλησης κατά την διάρκεια υλοποίησής 
του. 

Άρθρο 2 

Αξιολόγηση της βιωσιμότητας και του δυναμισμού της 
επιχείρησης στην παρούσα κατάστασή της 

1. Για την αξιολόγηση της επιχείρησης ως έχει εφαρμό¬ 
ζονται αναλόγως τα κριτήρια 1 -3 του άρθρου 7 παρ. 2 του 
παρόντος Νόμου (χαρακτηριστικά, προοπτικές κερδοφό- 
ρας δραστηριότητας και οργάνωση της επιχείρησης) σε 
συνάρτηση με τον δυναμισμό της στη παρούσα κατάστασή 
της. 

2. Για την εφαρμογή των κριτηρίων αυτών εκτιμώνται τα 
εξής ειδικότερα στοιχεία: 

α. Ως προς τα χαρακτηριστικά της επιχείρησης: 

αα. Η δυνατότητα χρηματοδότησης του επιχερηματικού 
σχεδίου (κάλυψη ίδιας συμμετοχής και δυνατότητα απο¬ 
πληρωμής δανείων, σε ετήσια βάση και συνολικά κατά τη 
διάρκεια της επόμενης πενταετίας) 






ββ. Η αναλογία του σχετικού κύκλου εργασιών με το συ¬ 
νολικό κόστος του επιχειρηματικού σχεδίου. 

Ο κύκλος εργασιών των τελευταίων ετών, λαμβάνοντας 
υπόψη ιδίως το ποσοστό προστιθέμενης εξίας για τα προ¬ 
ϊόντα του τομέα της επιχείρησης στον οποίο αφορά το επι¬ 
χειρηματικό σχέδιο, συνεκτιμάται με το συνολικό κόστος 
του επιχειρηματικού σχεδίου. 

γγ. Η βελτίωση τεχνικοπαραγωγικών στοιχείων κατά την 
τελευταία πενταετία. 


- Αύξηση των πωλήσεων της επιχείρησης σε συνάρ¬ 
τηση με την εξέλιξη των συγκεκριμένων αγορών 35% 

- Εξέλιξη των εξαγωγών ανά προϊόν, χώρα, αξία και πο- 

σότητα 15% 

- Εξέλιξη των χρηματοοικονομικών στοιχείων 25% 

- Αποτελεσματικότητα της οργανωτικής δομής της επι¬ 
χείρησης 10% 

Αρθρο 3 


Εξετάζονται το μέγεθος και η ποιότητα των επενδύ¬ 
σεων μηχανολογικού και λοιπού παραγωγικού εξοπλισμού 
που πραγματοποίησε η επιχείρηση, η εισαγωγή νέων τε¬ 
χνολογιών, η ανάπτυξη νέων ή/και καινοτόμων μεθόδων 
παραγωγής ή προϊόντων, η εφαρμογή διαδικασιών εξα¬ 
σφάλισης της ποιότητας. Εξετάζεται επίσης η εξέλιξη του 
βαθμού απασχόληχης του μηχανολογικού εξοπλισμού και 
παραγωγικών εγκαταστάσεων. 

β. Ως προς τις προοπτικές κερδοφόρας δραστηριότη¬ 
τας της επιχείρησης: 

αα. Η αύξηση των πωλήσεων της επιχείρησης σε συνάρ¬ 
τηση με την εξέλιξη των συγκεκριμένων αγορών. 
Συνεκτιμώνται: 

ί) ο ρυθμός αύξησης των πωλήσεων της επιχείρησης 
στην εγχώρια και τη διεθνή αγορά κατά τα τελευταία πέντε 
χρόνια, ιδίως για τα προϊόντα του τομέα στον οποίο αφορά 
το επιχειρηματικό σχέδιο, 

ϋ) οι προοπτικές ανάπτυξης των πωλήσεων της επιχεί¬ 
ρησης για τα προϊόντα αυτά και 
ιϋ) ο συνολικός ρυθμός ανάπτυξης της συγκεκριμένης 
αγοράς κατά την τελευταία πενταετία. 

ββ. Η εξέλιξη των εξαγωγών κατά την τελευταία πεντα¬ 
ετία ανά προϊόν, ποσότητα, αξία και χώρα. 

γγ. Η εξέλιξη των χρηματοοικονομικών στοιχείων της 
τελευταίας πενταετίας. 

Εξετάζονται τα οικονομικά αποτελέσματα (κέρδη προ 
τόκων και αποσβέσεων, κέρδη προ φόρων, καθαρά 
κέρδη, κ.α.) και η αποδοτικότητα σε σχέση με τις πωλή- 
σεις και με τα απασχολούμενα κεφάλαια, 
γ. Ως προς την οργάνωση της επιχείρησης: 

Εξετάζεται η αποτελεσματικότητα της οργάνωσης και 
το μέγεθος των δαπανών λειτουργίας των εξής τμημάτων 
της επιχείρησης μεμονωμένων καθώς και στο πλαίσιο του 
γενικού οργανογράμματος.: 

- γενική διοίκηση, λογιστήριο, ανάλυση και έλεγχος κό¬ 
στους 

- παραγωγή, αποθέματα, διαδικασίες εξασφάλισης της 
ποιότητας 

- πιαΓίίΘίίης, πωλήσεις, δίκτυα διανομής 

- έρευνα και ανάπτυξη 

Εξετάζεται επίσης ο βαθμός ειδίκευσης και κατάρτισης 
του ανθρώπινου δυναμικού της επιχείρησης και η κατα- 
νομή του ανά τμήμα. 

3. Εφόσον κριθεί ότι π επιχείρηση έχει τη δυνατότητα να 
χρηματοδοτήσει το επιχειρηματικό σχέδιο, τα λοιπά ανω¬ 
τέρω κριτήρια και στοιχεία βαθμολογούνται σε κλίμακα 1 - 
1 ·:) με τους εξής συντελεστές βαρύτητας: 

Αναλογία του σχετικού κύκλου εργασιών με το συνο¬ 
λικό κόστος του επιχειρηματικού σχεδίου 5% 

- Βελτίωση των τεχνικοπαραγωγικών στοιχείων 10% 


Συνολική αξιολόγηση του επιχειρηματικού σχεδίου 

1. Για την συνολική αξιολόγηση του επιχειρηματικού 
σχεδίου μιας επιχείρησης, η οποία ως προς την βιωσιμό¬ 
τητα και τον δυναμισμό της παρούσας κατάστασής της 
βαθμολογήθηκε με βαθμό υψηλότερο του 6, εξετάζο¬ 
νται: 

α. Οι προοπτικές συνολικής κερδοφόρας δραστηριότη¬ 
τας της επιχείρησης κατά την επόμενη πενταετία από την 
έναρξη υλοποίησης του επιχειρηματικού σχεδίου. 

β. Ο ολοκληρωμένος χαρακτήρας του επιχειρηματικού 
σχεδίου. 

γ. Η αλληλουχία των προβλεπόμενων ενεργειών. 

2. Για την εφαρμογή των κριτηρίων β) και γ) εκτιμώνται 
ειδικότερα τα ακόλουθα στοιχεία: 

α. Ως προς την αλληλουχία των προβλεπομένων ενερ¬ 
γειών: 

αα. Η συμπληρωματικότητα των σχεδίων δράσης και η 
σχέση τους ανά τομέα με τους ποσοτικούς στόχους του 
επιχειρηματικού σχεδίου. 

ββ- Η χρονικά ομαλή διαδοχή των σχεδίων δράσης και 
των ειδικότερων ενεργειών κατά την υλοποίηση του επι¬ 
χειρηματικού σχεδίου: 

β. Ως προς τον ολοκληρωμένο χαρακτήρα του επιχειρι- 
ματικού σχεδίου. 

Ο ολοκληρωμένος χαρακτήρας του επιχειρηματικού 
σχεδίου εξασφαλίζεται εφόσον προβλέπονται δράσεις 
πέραν των παγίων επενδύσεων και σε άλλα βασικά τμή¬ 
ματα (οργάνωση, πωλήσεις, ανθρώπινο δυναμικό), που 
απαιτούν εκσυγχρονισμό και ανάπτυξη. Η σύνθεση των 
δαπανών θεωρείται ολοκληρωμένη εφόσον κάθε κατηγο¬ 
ρία δαπανών δεν υπερβαίνει τα εξής ποσοστά συμμετοχής 
της στο σύνολο των δαπανών του επιχειρηματικού σχε¬ 
δίου: 

επενδύσεις και συναφείς δαπάνες 70% 

(Οι συναφείς δαπάνες δεν υπερβαίνουν 
το 20% του συνόλου των δαπανών του επιχ. σχεδίου.) 
Οργάνωση, προώθηση πωλήσεων 40% 

Μισθοδοσία ειδικευμένου προσωπικού 20% 

Κατάρτιση ^ 0% 

Αρθρο 4 

Αξιολόγηση των σχεδίων δράσης ανά τομέα 

1. Για την αξιολόγηση των σχεδίων δράσης του επιχει¬ 
ρηματικού σχεδίου ανά τομέα, εφαρμόζονται αναλόγως τα 
εξής κριτήρια του άρθρου 7 παρ. 2 του Ν. 1892/90 όπως 
ισχύει: προοπτικές κερδοφόρας δραστηριότητας της επι¬ 
χείρησης, οργάνωση της, κατάσταση και προοπτικές του 
κλάδου στον οποίο αφορά το επιχειρηματικό σχέδιο, 
εφαρμοζόμενη τεχνολογία και βελτίωση της παραγωγικό- 

τητας, ύψος ίδιας συμμετοχής, προοπτικές εξαγωγών, 
συμβολή του επιχειρηματικού σχεδίου στην απασχόληση, 
εξασφάλιση διεθνώς συνεργασιών, συμβολή στην εξοικο¬ 
νόμηση ενέργειας και τη μείωση της ρύπανσης. Τα ανω¬ 
τέρω κριτήρια εκτιμώνται σε συνάρτηση με τα εξής κριτή¬ 
ρια όπως αυτά εξειδικεύονται για τα σχέδια δράσης: ολο¬ 
κληρωμένος χαρακτήρας του επιχειρηματικού σχεδίου, 
αλληλουχία προβλεπομένων ενεργειών, ύψος και εφικτό- 
τητα της υλοποίησης ποσοτικών δεσμευτικών στόχων. 

2. Για την εφαρμογή των κριτηρίων αυτών εκτιμώνται 
ιδίως τα εξής στοιχεία: 

α. Η βελτίωση των προοπτικών πωλήσεων των προϊό¬ 
ντων 

Εξετάζεται αν τα προϊόντα του τομέα της επιχείρησης 
στον οποίο αφορά το επιχειρηματικό σχέδιο εμφανίζουν 
δυναμικές προοπτικές ανάπτυξης για τις διεθνείς αγορές 
και τις χρήσεις στις οποίες απευθύνονται, σε συνδυασμό 
με τις πωλήσεις των εν λόγω προϊόντων της επιχείρησης 
κατά την τελευταία πενταετία. 

Επίσης εξετάζονται οι προοπτικές ανάπτυξης των εξα¬ 
γωγών (κατά βασικές κατηγορίες προϊόντων, ποσότητα, 
αξία, χώρες) καθώς και η ανάπτυξη καταλλήλων κέντρων 
και δικτύων διανομής, εκθέσεων, γραφείων, αντιπροσω¬ 
πειών και η εξασφάλιση διεθνών εμπορικών συνεργασιών 
και γενικώτερα κάθε δράσης για την προώθηση της διείσ¬ 
δυσης των προϊόντων του τομέα της επιχείρησης στον 
οποίο αφορά το επιχειρηματικό σχέδιο στις διεθνείς αγο¬ 
ρές. 

Ως προς τις πωλήσεις των προϊόντων και τις εξαγωγές 
εξετάζεται το ύψος και η εφικτότητα των τεθέντων ποσο¬ 
τικών στόχων. 

β. Η ανάπτυξη τεχνολογίας - τεχνογνωσίας 

Εξετάζεται αν η προς χρήση τεχνολογία και τεχνογνω¬ 
σία που αφορά στην παραγωγική διαδικασία, στη διαχεί¬ 
ριση αποθεμάτων, στο τελικό προϊόν και στη διανομή - 
προώθηση του προϊόντος, είναι σύγχρονη με βάση τα διε¬ 
θνώς ισχύοντα πρότυπα. Επίσης εξετάζεται η ανάπτυξη 
νέων και/ή καινοτόμων μεθόδων παραγωγής ή προϊόντων 
και η ανάπτυξη διεθνών τεχνικών συνεργασιών. 

γ) Η βελτίωση χρηματοοικονομικών στοιχείων της επι¬ 
χείρησης (πρόβλεψη τουλάχιστον για την περίοδο διάρ¬ 
κειας του επιχειρηματικού σχεδίου). 

Εξετάζονται τα εξής: 

- Ύψος ίδιας συμμετοχής στο συνολικό κόστος του επι¬ 
χειρηματικού σχεδίου πέρα από την ελάχιστη προβλεπό- 
μενη από τον Νόμο (33%). 

- Ποσοστό συμμετοχής ιδίων κεφαλαίων στην χρηματο¬ 
δότηση των αναγκαίων κεφαλαίων κίνησης. 

- Αποδοτικότητα σε σχέση με τις πωλήσεις 

- Μικτά κέρδη επί των πωλήσεων 

- Κέρδη προ τόκων και αποσβέσεων επί των πωλή¬ 
σεων 

- Κέρδη προ φόρων επί των πωλήσεων 

Καθαρά κέρδη χρήσεως επί των πωλήσεων 

- Αποδοτικότητα σε σχέση με τα απασχολούμενα κε¬ 
φάλαια: 

- Αποδοτικότητα συνολικών (ιδίων και ξένων), 

- Αποδοτικότητα ιδίων κεφαλαίων 

Ως προς την αποδοτικότητα ιδίων και συνολικών κεφα¬ 


λαίων και τα κέρδη προ τόκων και αποσβέσεων επί των 
πωλήσεων εξετάζεται το ύψος και η εφι* ~ Λ ~ητα των τεθέ¬ 
ντων ποσοτικών στόχων. 

δ. Η προώθηση του αναγκαίου διοικητικού, οργανωτι¬ 
κού και επιχειρηματικού εκσυγχρονισμού της επιχείρησης 
και η αύξηση της απασχόλησης. 

Ειδικότερα εξετάζονται οι παρεμβάσεις που θα γίνουν 
με βάση το επιχειρηματικό σχέδιο κατά την υλοποίησή του 
στους ακόλουθους τομείς: 

-Οργάνωση και διοίκηση, γενικό οργανόγραμμα της 
επιχείρησης, λογιστήριο, ανάλυση και έλεγχος κόστους, 
λειτουργικά συστήματα και συστήματα πληροφορικής. 

- Οργάνωση παραγωγής, αποθεμάτων, και διαδικασιών 
εξασφάλισης της ποιότητας. 

-Οργάνωση του ΓπαΓΚβΙίης, των πωλήσεων, των δι¬ 
κτύων διανομής 

- Οργάνωση της έρευνας και ανάπτυξης κ.λπ. 

- Ανθρώπινο δυναμικό της επιχείρησης ανά τμήμα της 
επιχείρησης κατά κατηγορία ειδίκευσης/κατάρτισης του 
(εξέλιξη δεικτών ανειδίκευτου/ειδικευμένου προσωπικού 
στο σύνολο της απασχόλησης). 

-Αύξηση των θέσεων απασχόλησης στην επιχείρηση. 

- Πρόγραμμα κατάρτισης (είδος, ποιότητα, διάρκεια και 
αποτελεσματικότητα του προγράμματος, ειδικώτερα δε η 
σύνδεση της εκπαίδευσης/κατάρτισης με τις ανάγκες του 
επιχειρηματικού σχεδίου). 

Ως προς την αύξηση των θέσεων απασχόλησης εξετά¬ 
ζεται το ύψος και η εφικτότητα των τεθέντων ποσοτικών 
στόχων. 

ε. Η συμβολή των προγραμματιζόμενων επενδύσεων 
στην εξοικονόμηση ενέργειας, στην ανακύκλωση ύδατος 
και στη μείωση της ρύπανσης (η συμβολή της επένδυσης 
στη μείωση της ρύπανσης του περιβάλλοντος λαμβάνεται 
υπόψη εφόσον οι σχετικές επενδύσεις δεν είναι υποχρε¬ 
ωτικές από την κείμενη νομοθεσία). 

3. Κάθε κατηγορία (α - ε) των κριτηρίων και στοιχείων 
της ανωτέρω παραγράφου βαθμολογείται σε κλίμακα 1 - 


10 με τους εξής συντελεστές βαρύτητας: 

- Βελτίωση των προοπτικών πωλήσεων των 

προϊόντων και ενίσχυση της διεθνούς 
ανταγωνιστικότητας της επιχείρησης 35% 

- Ανάπτυξη της τεχνολογίας - τεχνογνωσίας 10% 

- Βελτίωση χρηματοοικονομικών στοιχείων 

της επιχείρησης 20% 

- Προώθηση του αναγκαίου εκσυγχρονισμού, 

αύξηση της απασχόλησης 25% 

- Συμβολή στην εξοικονόμηση ενέργειας, στη 

μείωση της ρύπανσης 10% 


Αρθρο 5 

1. Οι αιτήσεις υπαγωγής επιχειρηματικών σχεδίων στις 
διατάξεις του άρθρου 23α του Ν. 1392/90 όπως ισχύει 
εξετάζονται από την αρμόδια Γνωμοδοτική Επιτροπή σε 
τρία (3) στάδια ως εξής: 

α. Στο πρώτο στάδιο η Γνωμοδοτική Επιτροπή ύστερά 
από αιτιολογημένη εισήγηση της αρμόδιας υπηρεσίας 
εξετάζει τη βιωσιμότητα και τον δυναμισμό της παρούσας 
κατάστασης όλων των επιχειρήσεων που έχουν υποβάλει 
επιχειρηματικά σχέδια σύμφωνα με τα κριτήρια και τα 

στοιχεία αξιολόγησης του άρθρου 2, και γνωμοδοτεί για 
την απόρριψη εκείνων που κατά την γνώμη της δεν έχουν 
την ικανότητα χρηματοδότησης επιχειρηματικού σχεδίου 
και εκείνων που προτείνει να βαθμολογηθούν με λιγότε- 
ρες από έξι (6) μονάδες. 

β. Στο δεύτερο στάδιο η Γνωμοδοτική Επιτροπή ύστερα 
από αιτιολογημένη εισήγηση της αρμόδιας υπηρεσίας 
εξετάζει συνολικά τα επιχειρηματικά σχέδια των επιχειρή¬ 
σεων και γνωμοδοτεί για την απόρριψη εκείνων των σχε¬ 
δίων που κατά την γνώμη της δεν πληρούν τα κριτήρια και 
τα στοιχεία αξιολόγησης του άρθρου 3 της παρούσης. 

γ. Στο τρίτο στάδιο η Γνωμοδοτική Επιτροπή ύστερα 
από αιτιολογημένη εισήγηση της αρμόδιας υπηρεσίας 
εξετάζει τα συγκεκριμένα σχέδια δράσης των επιχειρημα¬ 
τικών σχεδίων σύμφωνα με τα κριτήρια και τα στοιχεία 
αξιολόγησης του α.4. Εν συνεχεία γνωμοδοτεί για τη βαθ¬ 
μολογία των επιχειρηματικών σχεδίων σε περίπτωση δε 
ισοβαθμίας προτάσσει εκείνα που εξασφαλίζουν με τον 
καλύτερο τρόπο την ενίσχυση της διεθνούς ανταγωνιστι¬ 
κότητας της επιχείρησης. Η Επιτροπή γνωμοδοτεί για την 
υπαγωγή των επιχειρηματικών σχεδίων με την υψηλότερη 
βαθμολογία μέχρις ότου καλυφθεί το κατανεμηθέν γΓ 
αυτά ποσό επιχορηγήσεων σύμφωνα με την απόφαση του 
άρθρου 6 παρ. 8 εδ. β) του Ν. 1892/90 όπως ισχύει. 

2. Η Γνωμοδοτική Επιτροπή έχει την ευχέρεια μετά από 
συνεννόηση με την αρμόδια υπηρεσία να ενοποιήσει τα 
τρία στάδια εξέτασης της προηγούμενης παραγράφου. 

3. Οι διαδικασίες εξέτασης και γνωμοδότησης των 
προηγουμένων παραγράφων μπορούν να εξατλούνται σε 
περισσότερες από μία συνεδρίαση. Στην περίπτωση αυτή 
εκδίδεται ενιαίο πρακτικό για το σύνολο των συνεδριά¬ 
σεων. 

4. Κατά την εισήγηση της σε όλα τα στάδια της παρ. 1 η 
αρμόδια υπηρεσία λαμβάνει υπόψη τις ολοκληρωμένες 
μελέτες των δύο αναγνωρισμένων εξωτερικών αξιολογη- 
τών εφόσον έχει ανατεθεί σ' αυτούς η αξιολόγηση του επι¬ 
χειρηματικού σχεδίου. 

Άρθρο 6 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 


Αθήνα, 1 Νοεμβρίου 1994 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΒΙΟΜΗΧΑΝΙΑΣ, ΕΝΕΡΓΕΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΤΕΧΝΟΛΟΓΙΑΣ 

Γ. ΡΩΜΑΙΟΣ Κ. ΣΗΜΙΤΗΣ 


Αριθ. 3392 (2) 

Τεχνικοο ικονο μι κά στοιχεία που συνοδεύουν την αίτηση 
υπαγωγής του επιχειρηματικού σχεδίου στις διατάξεις 
του άρθρου 23α του Ν. 1892/90, όπως ισχύει. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΠΑΣ 

Έχοντας υπόψη: 

1. Τις διατάξεις του Ν. 1892/1990 (Α’ 101) «Για τον εκ¬ 
συγχρονισμό και την ανάπτυξη και άλλες διατάξεις», όπως 
τροποποιήθηκε και συμπληρώθηκε από το Ν. 2234/1994 
«Για την τροποποίηση και συμπλήρωση του Ν. 1892/90» 
(ΦΕΚ Α' 142), και ειδικότερα του άρθρου 23α παράγρα¬ 
φος 9 και του άρθρου 6 παράγραφος 2. 

2. Τις διατάξεις του Ν. 1558/85 (ΦΕΚ Α' 137) «Κυβέρ¬ 
νηση και Κυβερνητικά ’οργανα», όπως τροποποιήθηκε με 
τις διατάξεις του Ν. 2081/92 (Α' 154). 

3. Τις διατάξεις της ΥΠ 79/18.5.1994 (ΦΕΚ Β' 364) 
«Καθορισμός αρμοδιοτήτων του Αναπληρωτή Υπουργού 
Εθνικής Οικονομίας». 

Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1. 

Τα παρακάτω τεχνικοοικονομικά στοιχεία συνοδεύουν 
την αίτηση για την υπαγωγή επιχειρηματικών σχεδίων υφι¬ 
σταμένων μεταποιητικών βιομηχανικών επιχειρήσεων και 
επιχειρήσεων λογισμκού στις διατάξεις του Ν. 1892/90 όπως 
ισχύει, η οποία υποβάλλεται στην Διεύθυνση Βιομηχανικών 
Επενδύσεων της Γενικής Γραμματείας Βιομηχανίας στο 
Υπουργείο Βιομηχανίας, Ενέργειας και Τεχνολογίας: 

1. Ειδικό ερωτηματολόγιο συμπληρωμένο από τον επι- 
χειρηματία που υποβάλλει το επιχειρηματικό σχέδιο. 

2. Επιχειρηματικό σχέδιο όπως αυτό περιγράφεται και 
αναλύεται στο άρθρο 2 της παρούσας εις πενταπλούν κα¬ 
θώς και κάθε στοιχείο που κατά τη γνώμη του επιχειρημα¬ 
τία αποδεικνύει τη βασιμότητα των ισχυρισμών του. 

3. Δήλωση του άρθρου 8 του Ν. 1599/86 του υποβάλλο- 
ντος το επιχειρηματικό σχέδιο που βεβαιώνει: 

α) Αν η επιχείρηση έχει επιδοτηθεί στο παρελθόν από 
εθνικούς ή κοινοτικούς πόρους. Σε περίπτωση που έχει 
επιδοτηθεί προσκομίζονται αντίγραφα των αποφάσεων 
υπαγωγής και των τυχόν αποφάσεων ολοκλήρωσης. 

β) Οτι η επιχείρηση δεν έχει κάνει έναρξη εργασιών για 
ενέργειες την υλοποίηση των οποίων προβλέπει το επιχει¬ 
ρηματικό σχέδιο, πριν την υποβολή της αίτησης υπαγωγής 
του επιχειρηματικού σχεδίου στις διατάξεις του Ν. 

1892/90 όπως ισχύει. Εάν μέρος μιάς ενέργειας που περι¬ 
λαμβάνει το επιχειρηματικό σχέδιο έχει πραγματοποιηθεί 
πριν την υποβολή της αίτησης υποβάλλεται αναλυτική κα¬ 
τάσταση των εκτελεσθεισών δαπανών και του αντικειμέ¬ 
νου που αφορούν. 

4. Καταστατικό της εταιρείας με τις τυχόν τροποποιή¬ 
σεις και δικαιολογητικά νόμιμης εκπροσώπησης. 

5. Βεβαίωση της Τράπεζας σε περίπτωση τραπεζικού 
δανεισμού, ότι προστίθεται να χρηματοδοτήσει την υλο¬ 
ποίηση του επιχειρηματικού σχεδίου εφ’ όσον αυτό εντα- 

χθεί στα κίνητρα του Ν. 1892/90 όπως ισχύει. 

6. Αποδεικτικό καταβολής χρηματικού ποσού στο Δη¬ 
μόσιο Ταμείο. 

7. Κάθε άλλο στοιχείο που κατά τη γνώμη της υπηρε¬ 
σίας είναι απαραίτητο για τη διευκρίνιση των ισχυρισμών 
του αιτούντος. 

Άρθρο 2. 

Το πολυετές (2-5 έτη) ολοκληρωμένο επιχειρηματικό 
σχέδιο περιέχει τουλάχιστον τα εξής: 

α) Ανάλυση και διάγνωση της παρούσας κατάστασης 
της επιχείρησης, δηλαδή όλων των δραστησιοτήτων, λει¬ 
τουργιών και πόρων της βάσει των ακολούθων δεδομέ¬ 
νων: 

αα) Ρυθμοί ανάπτυξης των πωλήσεων της επιχείρησης, 
και ιδίως των προϊόντων του τομέα της επιχείρησης στον 
οποίο αφορά το επιχειρηματικό σχέδιο: ρυθμός ανάπτυ¬ 
ξης των πωλήσεων της επιχείρησης στις εγχώριες και διε¬ 
θνείς αγορές για τα προϊόντα αυτά κατά την τελευταία πε¬ 
νταετία, συνολικός ρυθμός ανάπτυξης των συγκεκριμέ¬ 
νων αγορών κατά την τελευταία πενταετία. 

ββ) Κύκλος εργασιών της τελευταίας πενταετίας, λαμ- 
βάνοντας υπόιμη το ποσοστό προστιθέμενης αξίας για τα 
προϊόντα του τομέα της επιχείρησης στον οποίο αφορά το 
επιχειρηματικό σχέδιο. 

γγ) Εξαγωγές παρουσίαση των εξαγωγών που πραγμα¬ 
τοποίησε η επιχείρηση αναλυτικά κατά προϊόντα, ποσό¬ 
τητα, αξία και χώρα. 

δδ) Τεχνικοπαραγωγικά στοιχεία της τελευταίας πεντα¬ 
ετίας. ποιοτική και ποσοτική παρουσίαση των επενδύσεων 
μηχανολογικού εξοπλισμού, της εισαγωγής νέων τεχνολο¬ 
γιών, της ανάπτυξης νέων και/ή καινοτόμων μεθόδων πα¬ 
ραγωγής ή προϊόντων και των διαδικασιών εξασφάλισης 
ποιότητας. Παρουσίαση του βαθμού απασχόλησης του 
μηχανολογικού εξοπλισμού και των παραγωγικών εγκατα¬ 
στάσεων. 

εε) Χρηματοοικονομικά στοιχεία της τελευταίας πεντα¬ 
ετίας: οικονομικά αποτελέσματα (κέρδη προ τόκων και 
αποσβέσεων, κέρδη προ φόρων, καθαρά κέρδη κ.ά), απο- 
δοτικότητα σε σχέση με τις πωλήσεις και με τα απασχο¬ 
λούμενα κεφάλαια. 

στστ) Οργανωτική δομή της επιχείρησης: παρουσίαση 
του γενικού οργανογράμματος της επιχείρησης και αναλυ¬ 
τική παρουσίαση της γενικής διοίκησης, της οργάνωσης 
του λογιστηρίου και της ανάλυσης/ελέγχου του κόστους, 
της οργάνωσης της παραγωγής, των αποθεμάτων και των 
διαδικασιών εξασφάλισης της ποιότητας, της οργάνωσης 
ΓΠ3ΓΚθΙίΠ9 - πωλήσεων - δικτύου διανομής, της οργάνωσης 
έρευνας και ανάπτυξης, του ανθρώπινου δυναμικού της 
επιχείρησης σε κάθε τμήμα της κατά κατηγορία ειδίκευ¬ 
σης και κατάρτισης, των δαπανών λειτουργίας για τα πα¬ 
ραπάνω τμήματα. 

β) Ανάλυση και διάγνωση του ευρύτερου περιβάλλοντος 
της επιχείρησης (οικονομικό, τεχνολογικό, δημογραφικό 
κλπ.), καθώς και του κλαδικού - ανταγωνιστικού περιβάλ¬ 
λοντος (ειδικά στο μικροοικονομικό πεδίο δράσης) κυρίως 
για να εξαχθούν συμπεράσματα ως προς την ανταγωνι¬ 


στική θέση της επιχείρησης. Η ανάλυση και η διάγνωση 
βασίζονται: 

αα) στην έρευνα αγοράς από την πλευρά της ζήτησης 
και της προσφοράς στην εγχώρια και στις διεθνείς αγορές 
για τα προϊόντα του τομέα της επιχείρησης στον οποίο 
αφορά το επιχειρηματικό σχέδιο και 
ββ) στην τεχνολογία και στην τεχνογνωσία που χρησιμο¬ 
ποιεί η επιχείρηση σε σχέση με τα διεθνώς ισχύοντα πρό¬ 
τυπα. 

γ) Προσδιορισμός (με βάση τα ανωτέρω) και αιτιολόγηση 
της ανταγωνιστικής στρατηγικής της επιχείρησης. 

δ) Προσδιορισμός της τμήματος του επιχειρηματικού 
σχεδίου για το οποίο αιτείται η επιχορήγηση και των προϊό¬ 
ντων του τομέα της επιχείρησης στον οποίο το τμήμα αυτό 
αναφέρεται, εφ’ όσον το επιχειρηματικό σχέδιο υπερβαί¬ 
νει τα 5 δις για μεταποιητικές επιχειρήσεις ή τα 2 δις για 
επιχειρήσεις λογισμικού. 

ε) Προσδιορισμός των στόχων, καθώς και λεπτομερών 
ειδικότερων σχεδίων δράσης τουλάχιστον για τα προϊόντα 
του τομέα της επιχείρησης στον οποίο αφορά το επιχειρη¬ 
ματικό σχέδιο, για τα επόμενα 2 έως 5 έτη σε τομείς όπως: 

Παραγωγή - κόστος παραγωγής - τεχνολογία - ποιό¬ 
τητα. 

Εφοδιασμός πρώτων υλών - διαχείριση αποθεμάτων - 
προμήθεια υλικών. 

Επενδύσεις και συναφείς δαπάνες. Περιλαμβάνονται 
εκτός από τις επενδύσεις του άρθρου 1 του Ν. 1892/90 
όπως ισχύει και δαπάνες που αφορούν στην αγορά και την 
μίσθωση τεχνογνωσίας, στην ενοικίαση κτιρίων και απο¬ 
θηκών και ανέγερση και ενοικίαση κέντρων διανομής 
(μόνο στο εσωτερικό της χώρας), στην εξασφάλιση εξο¬ 
πλισμού μέσω χρηματοδοτικής μίσθωσης, στην εξασφά- 
λιση της ποιότητας των προϊόντων και των παραγωγικών 
διαδικασιών, στη συμπλήρωση και επέκταση συστημάτων 
αυτοματοποίησης και διαδικασιών μηχανοργάνωσης (συ¬ 
στημάτων πληροφορικής ή τηλεπληροφορικής) και στο 
κόστος σύνταξης του επιχειρηματικού σχεδίου. 

Ανάπτυξη νέων προϊόντων και υπηρεσιών. 

Πωλήσεις - ΓπετΚβΙίης - διάθεση προϊόντων (περιλαμβά- 
νοται και η ανέγερση, αγορά ή ενοικίαση εκθέσεων, γρα¬ 
φείων αντιπροσωπειών και κέντρων διανομής με στόχο 
την οργάνωση και την προώθηση των πωλήσεων στη διε¬ 
θνή αγορά). 

Διεθνής ανάπτυξη της επιχείρησης για την προώθηση 
των εξαγωγικών της δραστηριοτήτων και τη διείσδυση των 
προϊόντων της στις διεθνείς αγορές - ανάπτυξη διεθνών 
τεχνικών (π.χ. μεταφορά τεχνολογίας, συμπαραγωγή) και 
εμπορικών συνεργασιών. 

Ανάπτυξη της κατάλληλης οργανωτικής δομής: σχέδια 
βελτίωσης της οργάνωσης της διοίκησης, της παραγωγής, 
των διαδικασιών εξασφάλισης της ποιότητας, της έρευνας 
και της προώθησης των πωλήσεων, των δικτύων διανομής, 
της ανάπτυξης υπεργολαβιών, της έρευνας - ανάπτυξης! 
των συστημάτων πληροφορικής. 

Πρόσληψη νέου ανθρώπινου δυναμικού με υψηλή εξει- 
δίκευση μετά την έγκριση του επιχειρηματικού σχεδίου, 
εφόσον αυτό είναι αναγκαίο για την υλοποίησή του. 

Κατάρτιση των στελεχών και των εργαζομένων με στόχο 
την απόκτηση των δεξιοτήτων και ικανοτήτων που είναι 
απαραίτητες για να υλοποιηθεί το επιχειρηματικό σχέδιο. 

Ανάλυση των εξής χρηματοοικονομικών στοιχείων σε 
συνάφεια με τους παραπάνω στόχους, στρατηγικές και 
σχέδια δράσης: 

Προβλεπόμενη χρηματοοικονομική κατάσταση βάσει 
αριθμοδεικτών (ρευστότητας, δραστηριότητας, διάρθρω¬ 
σης κεφαλαίων, αποδοτικότητας κλπ.). 

Προβλεπόμενοι λογαριασμοί εκμετάλλευσης και απο¬ 
τελέσματα χρήσης. 

Εναλλακτικά χρηματοδοτικά σχήματα. 

Ανάλυση ευαισθησίας των προτεινομένων σχεδίων δρά¬ 
σης σε μεταβολές των τιμών, του όγκου πωλήσεων, του 
κόστους λειτουργίας, του μεγέθους των επενδυτικών 
προγραμμάτων κλπ. 

στ) Χρηματοδοτικός πίνακας που περιλαμβάνει τις επι¬ 
χορηγούμενες δαπάνες που θα πραγματοποιηθούν ανά 
έτος σε τρέχουσες τιμές κατά κατηγορίες (επενδύσεις και 
συναφείς δαπάνες, οργάνωση, προώθηση πωλήσεων, μι¬ 
σθοδοσία ειδικευμένου προσωπικού, κατάρτιση), ούτως 
ώστε να υλοποιηθούν οι στόχοι του επιχειρηματικού σχε¬ 
δίου (Παράρτημα 1). 

ζ) Προσδιορισμός των ετήσιων και συνολικών ποσοτικών 
στόχων που θα επιτευχθούν κατά τη διάρκεια υλοποίησης 
του επιχειρηματικού σχεδίου (σε δείκτες %), ως εξής: 

αα) Συνολικές πωλήσεις (σε ποσότητα και αξία σε τρέ¬ 
χουσες και σταθερές τιμές), που προκύπτουν από την 
ανάλυση των πωλήσεων ανά κατηγορία προϊόντων του το¬ 
μέα της επιχείρησης στον οποίο αφορά το επιχειρηματικό 
σχέδιο. 

ββ) Συνολικές εξαγωγές της επιχείρησης (σε ποσότητα 
και αξία τρέχουσες και σταθερές τιμές) για το σύνολο των 
προϊόντων του τ^, ές τηο ^ιιχτίρησης στον οποίο αφορά 
το επιχειρηματικό σχέ? 

γγ) Αποδοτικότητα ιδίων και συνολικών κεφαλείων 
(σταθμικός μέσος όρος). 

δδ) Κέρδη προ τόκων και αποσβέσεων επί των πωλή¬ 
σεων των προϊόντων του τομέα της επιχείρησης στον 
οποίο αφορά το επιχειρησιακό σχέδιο. Σε περίπτωση 
αδιαιρετότηας των πόρων γίνε αναλυτικά αιτιολογούμε¬ 
νος επιμερισμός. 

εε) Αύξηση των θέσεων απασχόλησης στην επιχείρηση, 
Λαμβάνονται υπόψη οι απασχολούμενοι με δραστηριότη¬ 
τες που σχετίζονται με το επιχειρηματικό σχέδιο. Σε περί¬ 
πτωση αδιαιρετότητας γίνεται αναλυτικά αιτιολογούμενος 
επιμερισμός. 

Εάν αιτείται εποχορήγηση για τμήμα του επιχειρηματι¬ 
κού σχεδίου, οι κατά το ανωτέρω στόχοι προσδιορίζονται 
ως προς το τμήμα αυτό. 

2. Στο υποβαλλόμενο επιχειρηματικό σχέδιο αναφέρο- 
νται επώνυμα οι συντάκτες του, καθώς και το ειδικό τμήμα 
του που ενδεχομένως συνέταξε κάθε ένας. Το επιχειρη¬ 
ματικό σχέδιο υπογράφεται από τους συντάκτες του. 


Αρθρο 3 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Η παρούσα αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Αθήνα, 1 Νοεμβρίου 1994 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΒΙΟΜΗΧΑΝΙΑΣ, ΕΝΕΡΓΕΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΤΕΧΝΟΛΟΓΙΑΣ 

Τ. ΡΩΜΑΙΟΣ Κ. ΣΗΜΙΤΗΣ 

-♦- 

Αριθ. 3394 (3) 

Κατηγορίες επιχορηγουμένων δαπανών κατά την υλοποί¬ 
ηση του επιχειρηματικού σχεδίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1892/1990 (ΦΕΚ Α’ 101) «Για 
τον εκσυγχρονισμό και την ανάπτυξη και άλλες διατάξεις», 
όπως τροποποιήθηκε και συμπληρώθηκε από τον Ν. 
2234/1994 (ΦΕΚ Α’ 142), και ειδικότερα του Α 23α παρ. 
1 . 

2. Τις διατάξεις του Ν. 1558/85 (ΦΕΚ Α’ 137) «Κυβέρ¬ 
νηση και Κυβερνητικά Όργανα», όπως τροποποιήθηκε με 
τις διατάξεις του Ν. 2081/92 (ΦΕΚ Α’ 154). 

3. Τις διατάξεις του ΥΠ 79/18.5.94 (ΦΕΚ Β’ 364) 
«Καθορισμός αρμοδιοτήτων του Αναπληρωτή Υπουργού 
Εθνικής Οικονομίας. 

4. Το, γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Επιχορηγούμενη δαπάνη θεωρείται κάθε δαπάνη που 
πραγματοποιείται μετά την ημερομηνία υποβολής της αί¬ 
τησης του επιχειρηματικού σχεδίου (με εξαίρεση τις δα¬ 
πάνες σύνταξης του επιχειρηματικού σχεδίου) και εντάσ¬ 
σεται στις ακόλουθες κατηγορίες: 

1. Επενδύσεις και συναφείς δαπάνες 

Επιχορηγούνται οι επενδύσεις που θεωρούνται παρα¬ 
γωγικές σύμφωνα με το α. 1 του Ν. 1892/90 όπως ισχύει 
καθώς και οι δαπάνες που αφορούν στα εξής: 

α) Αγορά και μίσθωση τεχνογνωσίας. 

β) Ενοικίαση κτιρίων και αποθηκών και ανέγερση ή ενοι- 
κίαση κέντρων διανομής (μόνον για το εσωτερικό της χώ¬ 
ρας). 

γ) Εξασφάλιση εξοπλισμού μέσω χρηματοδοτικής μί¬ 
σθωσης. 

δ) Εξασφάλιση της ποιότητας των προϊόντων και των 
παραγωγικών διαδικασιών. 

ε) Συμπλήρωση και επέκταση συστημάτων αυτοματο¬ 
ποίησης και διαδικασιών μηχανοργάνωσης, όπως συστη¬ 
μάτων πληροφορικής και τηλεπληροφορικής. 

στ) Κόστος σύνταξης του επιχειρηματικού σχεδίου. 

2. Οργάνωση, προώθηση πωλήσεων. 

Επιχορηγούνται οι δαπάνες που αφορούν στα εξής: 

α) Ανέγερση, αγορά ενοιιάαση και κόΟτος λειτουργίας 
εκθέσεων, γραφείων, αντιπροσωπειών, κέντρων διανομής 
εφόσον μέσω αυτών οργανώνονται και προωθούνται οι 
πωλήσεις στη διεθνή αγορά. 

β) Προώθηση των πωλήσεων και διάθεση των προϊόντων 
(εξαιρείται η διαφήμιση). 

Υ) Υπηρεσίες συμβούλων για την αναδιοργάνωση 
οποιουδήποτε τμήματος της επιχείρησης και η υλοποίηση 
της αναδιοργάνωσης, εφόσον δεν επιχορηγείται σύμφωνα 
με τις προηγούμενες ή τις επόμενες διατάξεις της παρού¬ 
σας. 

3. Μισθοδοσία ειδικευμένου προσωπικού: 

Επιχορηγούνται οι δαπάνες μισθοδοσίας προσωπικού 

με υψηλή εξειδίκευση που προσλαμβάνεται για πρώτη 
φορά μετά την υποβολή του επιχειρηματικού σχεδίου και 
είναι απαραίτητο για την υλοποίηση των στόχων του. 

4. Κατάρτιση προσωπικού: 

Επιχορηγούνται οι δαπάνες κατάρτισης των εργαζομέ¬ 
νων στην επιχείρηση εφόσον η κατάρτιση συνδέεται 
άμεσα με τις υπόλοιπες ενέργειες του επιχειρηματικού 
σχεδίου και συμβάλλει στην επιτυχή υλοποίησή του. 

Οι ανωτέρω δαπάνες συνδέονται με τα προϊόντα του 
συγκεκριμένου τομέα της επιχείρησης που αφορά το επι¬ 
χειρηματικό σχέδιο (ή το τμήμα του μέχρι τα 5 δις για μετα¬ 


ποιητικές επιχειρήσεις ή 2 δις για επιχειρήσεις λογισμι¬ 
κού). Σε περίπτωση που λόγω αδιαιρετότητας οι δαπάνες 
αφορούν περισσότερα προϊόντα γίνεται αναλυτικός αιτιο¬ 
λογημένος επιμερισμός στα προϊόντα του συγκεκριμένου 
τομέα της επιχείρησης στον οποίο αφορά τ ο επιχειρημα¬ 
τικό σχέδιο. Για τις επιχειρήσεις μικτής δραστηριότητας 
λαμβάνονται υπόψη μόνο οι παραγωγικές (και όχι οι εμπο¬ 
ρικές) δραστηριότητες βάσει του ποσοστού προστιθέμε¬ 
νης αξίας. 

Οι ανωτέρω δαπάνες κατανέμονται σε κάθε ημερολο¬ 
γιακό έτος υλοποίησης του επιχειρηματικού σχεδίου. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 1 Νοεμβρίου 1994 

01 ΥΠΟΥΡΓΟΙ 

ΑΝΑΠΛΗΡΩΤΗΣ ΒΙΟΜΗΧΑΝΙΑΣ, ΕΝΕΡΓΕΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΤΕΧΝΟΛΟΓΙΑΣ 

Γ. ΡΩΜΑΙΟΣ Κ. ΣΗΜΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕίΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΒ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00’ 

ΧΡΗΣΙΜΕΣ ΠΛΗΡΟΦΟΡΙΕΣ 

-------- - ---1 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

* Τμήμα πληροφόρη σης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.54/ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


κ ατά τεύχ ος της Ε ΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου η μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο 

ΕΤΗΣΙΕΣ ΣΥ ΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' 

Δρχ. 

15.000 

β) 

» 

» 

» 

Β 


» 

30.000 

Υ) 

» 

» 

» 

Γ' 


» 

10.000 

δ) 

» 

» 

» 

Δ' 


» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π 

Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. 

Ειδικού Δικαστηρίου 

)) 

3.000 

ι) 

» 

» 

» 

Α.Ε 

& Ε.Π.Ε. 

» 

200.000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100.000 


Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




